**Datum: 05.05.2025. SAOPŠTENJE ZA MEDIJE**

**Jeleni Trivan dodijeljeno najveće priznanje Opštine Lopare**

Na svečanosti povodom krsne slave Opštine Lopare – Svetog velikomučenika Georgija, kao znak zahvalnosti za višestruku pomoć i podršku koju je pružila ovoj lokalnoj zajednici u prethodnim godinama, Jeleni Trivan, generalnoj direktorki kompanije m:tel, uručena je Povelja Opštine Lopare.

Kako su naveli iz ove opštine, doprinos Jelene Trivan razvoju Lopara ostavio je snažan i trajan trag, a priznanje koje joj je uručeno ovom prilikom izraz je iskrene zahvalnosti svih građana ove opštine.

Podrška koju je u prethodnim godinama kompanija m:tel, na čelu sa generalnom direktorkom Jelenom Trivan, pružila lokalnoj zajednici ove nerazvijene opštine, uloživši znatna sredstva u izgradnju dječijeg igrališta u dječijem vrtiću u Loparama, kao i novog vrtića „Srbija“ u okviru Osnovne škole „Veljko Čubrilović“ u Priboju, znak je posvećenosti stvaranju boljeg i zdravijeg društva koje ima budućnost na ovim prostorima.

Ključne riječi: m:tel, Povelja, Jelena Trivan. Lopare

Izvor fotografija: m:tel PR